Paralimpinės sporto šakos

Paralimpinės sporto šakos – tokios šakos, kurių varžybos vyksta vasaros ir žiemos paralimpinėse žaidynėse. 2012 m. vasaros parolimpiadoje vyko apie 500 rungčių 21 sporto šakoje, o žiemos parolimpiadoje 64 rungtys 5 sporto šakose. Sporto šakų skaičius ir rūšys gali skirtis kiekvienoje Parolimpiadoje.

Paralimpinės žaidynės yra vienos didžiausių daugiašakių sporto žaidynių fiziškai neįgaliems sportininkams. Neįgaliais laikomi sportininkai su judėjimo negalia, amputuotomis galūnėmis, aklumu ar cerebriniu paralyžiumi. Šias sporto šakas organizuoja bei ir vykdo Tarptautinis paralimpinis komitetas bei kitos sporto federacijos.

Istorija 

Sporto žaidynės fiziškai neįgaliems žmonėms išsivystė iš reabilitacijos programų. Po Antrojo pasaulinio karo atsirado daug sunkiai sužeistų tarnautojų. Kaip pagrindinė reabilitacijos priemonė jiems buvo paskirtas sportas. Reabilitacinis sportas peraugo į rekreacinį (poilsinį/pramoginį), o šis – į varžymosi. Šių pokyčių pradininkas buvo Ludwig Guttmann iš Stauk Mandevilio ligoninės Anglijoje. 1948 m., vykstant Londono Olimpiadai, Stauk Mandevilyje jis suorganizavo sporto rungtynes sportininkams neįgaliųjų vežimėliuose. Tai buvo pirmosios Stauk Mandevilio žaidynės, kurios vėliau tapo šiuolaikinėmis Paralimpinėmis žaidynėmis.

Organizavimas 

Tarptautinis paralimpinis komitetas pasauliniu mastu pripažįstamas kaip vyraujanti organizacija, tiesiogiai prižiūrinti trylika sporto šakų bei atsakinga už Paralimpinių žaidynių bei kitų daugiašakių sporto žaidynių organizavimą. Kitos tarptautinės organizacijos, pavyzdžiui, Tarptautinė neįgaliųjų vežimėliuose bei amputuotųjų sporto federacija (IWAS), Tarptautinė aklųjų sporto federacija (IBSA), Cerebrinio paralyžiaus tarptautinė sporto ir rekreacijos asociacija (CP-ISRA), prižiūri kai kurias specifinėms negalios grupėms skirtas sporto šakas. Konkrečios organizacijos prižiūri sporto šakas neįgaliems sportininkams kaip sportininkų be fizinių negalių federacijos, pavyzdžiui, Tarptautinė jojimo federacija (FEI), arba kaip atskiros neįgaliųjų sporto federacijos, pavyzdžiui, Tarptautinė vežimėlių krepšinio federacija (IWBF).

Daugumoje valstybių yra nemažas kiekis organizacijų, prižiūrinčių paralimpinio sporto organizavimą, pavyzdžiui Nacionalinis paralimpinis komitetas, esantis TPK dalis, ir daug kitų.

Negalios kategorijos 

Sportininkai, dalyvaujantys Paralimpinėse žaidynėse, pagal jų negalios tipą yra suskirstomi į 6 pagrindines kategorijas:

 Amputuotieji: žmonės su bent viena dalinai ar visiškai amputuota galūne.

 Cerebrinis paralyžius: žmonės, turintys neprogresuojantį neurologinį sutrikimą dėl cerebrinio paralyžiaus, trauminio smegenų sužeidimo, insulto ar panašaus sužeidimo, paveikiančio raumenų kontrolę, balansą ar koordinaciją.

 Les autres: iš prancūzų kalbos kiti; čia įtraukiami žmonės su judėjimo negalia ar kita fizinių funkcijų netektimi, kuri nepriskiriama nė vienai iš likusių penkių kategorijų. Pavyzdžiai: žmonės, sergantys nanizmu, išsėtine skleroze.

 Protinė negalia: žmonės, turintys ryškiai pastebimą sutrikimą protiniame vystymesi, kuris sukelia sunkumus adaptaciniame elgesyje.

 Regos sutrikimai: žmonės su nepataisomais regos sutrikimais, pradedant dalinai matančiais, baigiant visiškai aklais.

 Vežimėliai: žmonės su negalia, kuri priverčia juos varžytis neįgaliųjų vežimėliuose. Dažniausiai tai sportininkai su nugaros smegenų sužeidimais, taip pat žmonės, kuriems amputuotos apatinės galūnės ar sergantieji poliomielitu.

Negalios kategorija nurodo, su kuo turės varžytis sportininkas bei kokios sporto šakos leidžiamos. Kai kurios sporto šakos atviros keletui negalios kategorijų (pvz., dviračių sportas), o kai kurios – tik vienai (pvz., futbolas-5). Vienose sporto šakose varžosi sportininkai su skirtingomis negaliomis, tačiau tik savo kategorijoje (pvz., lengvoji atletika), o kitose sportininkai iš skirtingų kategorijų varžosi tarpusavyje (pvz., plaukimas). Rungtys parolimpiadose dažnai žymimos tam tikra raidžių ir/ar skaičių kombinacija, pavyzdžiui, Vyrų plaukimas laisvu stiliumi S1 nurodo plaukikus su sunkiomis fizinėmis negaliomis, o Moterų stalo tenisas 11 nurodo sportininkes su protine negalia.

Vasaros paralimpinės žaidynės

Dabartinės vasaros sporto šakos 
Šioje lentelėje pateikiamos vasaros sporto šakos, šiuo metu vykdomos paralimpinėse žaidynėse.

Buvusios vasaros sporto šakos

Žiemos paralimpinės žaidynės

Dabartinės žiemos sporto šakos

Buvusios žiemos sporto šakos 

 Ledo rogučių lenktynės (iki 1998 m.)

Paralimpinis sportas